যখন ঢাকা বিশ্ববিদ্যালয়ে আসলাম তখনকার চিত্রই অন্য রকম। আনন্দটা যেনো কয়েকগুণ বেড়ে গেল। প্রতিদিন কোনো না কোনো ইফতার পাটি লেগেই থাকতো। ইফতার পার্টিতে আয়োজনের ধরণ ও পাল্টে গেল। রকমারী আয়োজনে অনেকে একসাথে ইফতার করতাম। বরিশালে চাকুরীর সুবাদে প্রথম যাই। আমরা তিনজন একসাথে থাকতাম তবে আমাদের কেউ একজন বিদেশ যেতো আর সেই জায়গায় আরেকজন উঠতো। ঘরোয়া ভাবে ইফতার হতো। তবে সেই ছোটবেলার বুন্দিয়া আর জিলাপির ভালোবাসা আমি ছাড়তে পারিনি। বরং সময়ের সাথে সেটা বেড়েছে। আমি আমার পছন্দের এইসব বাজার থেকে নিয়ে আসতাম, খুব মজা করে খেতাম। সেই সময়ের স্মৃতির মধ্যে আলিম ভাই এইটা নিয়ে প্রায় অনেক মজা করতেন। মাহবুব, আহমেদ উল্লাহ এর সেই ঐতিহাসিক শরবত, আলিম ভাইয়ের ভীতু ভীতু হাতে মরিচ পেঁয়াজ মাখানো আরও কতোই না রঙিন ইতিহাস। আমরা অবশ্য রমজান মাসে বাসায় একদিন ইফতার পার্টি করতাম। বিশ্ববিদ্যালয়ের অন‍্যান‍্য কাছের সবাইকে নিয়ে একসাথে ইফতার করতাম। হাশিখুশি আড্ডায় সময় পার করেছি।